
                            Nr.86150  /20.10.2026            
ANUNȚ PUBLIC
privind informarea și consultarea publicului asupra propunerii preliminare a
Planului Urbanistic Zonal (P.U.Z.) și a Regulamentului Local de Urbanism (R.L.U.)
Obiectiv: „Construire casă de locuit” – Etapa a II-a
În conformitate cu prevederile Ordinului nr. 2701/2010, se aduce la cunoștință publicului interesat faptul că a fost elaborată propunerea preliminară a Planului Urbanistic Zonal (PUZ) și a Regulamentului Local de Urbanism (RLU) aferent. Întreaga documentație tehnică este realizată de către proiectantul de specialitate societatea KREATIVE SMART CONCEPT S.R.L.
Inițiatoarea proiectului, doamna Cotoraci Nicoleta Cecilia, dorește realizarea unei locuințe individuale cu regim mic de înălțime (casă unifamilială cu regim de înălțime redus, de tip demisol, parter și etaj/mansardă). Deoarece imobilul se află în prezent în extravilanul localității și are o destinație preponderent agricolă, inițierea și aprobarea acestui PUZ reprezintă singura modalitate pentru introducerea terenului în circuitul construibil. Planul urbanistic elaborat, stabilește amplasarea clădirii, distanțele obligatorii față de limitele proprietății, asigurarea unui acces carosabil și pietonal, precum și integrarea în teritoriu. 

În ceea ce privește echiparea tehnico-edilitară, în prezent pe amplasament și în imediata vecinătate a acestuia nu există rețele publice de apă curentă, gaze naturale sau canalizare, zona fiind liberă de construcții și având un caracter predominant agricol format din terenuri arabile și pășuni. Pentru asigurarea unui standard de confort și a condițiilor moderne de locuire, toate costurile financiare și tehnice privind extinderile de rețele edilitare și realizarea tuturor branșamentelor necesare funcționării imobilului vor fi suportate integral de către beneficiar, pe cheltuială proprie.  De asemenea, legătura cu artera principală (Drumul Județean DJ 687) se va realiza printr-un drum de exploatare (DE 3632) ce va fi modernizat pentru a asigura condiții sigure de acces auto, pietonal și pentru intervenția vehiculelor de urgență.

În cadrul procesului de informare, publicul interesat poate studia documentația preliminară completă (incluzând piesele scrise, memoriul de prezentare și planșele)  la sediul Primăriei municipiului Hunedoara – Compartimentul Urbanism sau direct pe pagina de internet a instituției: www.primariahunedoara.ro 

Consultarea publicului se desfășoară în perioada 20.10.2026 – 09.11.2026. În acest interval, orice persoană interesată poate trimite propuneri sau puncte de vedere scrise, contribuind direct la luarea unei decizii.

Observațiile sunt necesare în vederea finalizării elaborării P.U.Z. Răspunsul la observațiile transmise va fi pus la dispoziția publicului în scris, în termen de 10 zile  de la răspunsul argumentat al inițiatorului P.U.Z.-ului și publicat pe pagina de Internet a Primăriei municipiului Hunedoara. Persoana responsabilă cu informare și consultarea  publicului: Mircea Radu Hanga – arhitect șef.
Pentru mai multe informații, vă rugăm să consultați site-ul Primăriei municipiului Hunedoara la adresa: https://www.primariahunedoara.ro/, secțiunea PRIMĂRIA, modulul Direcții și Servicii – Urbanism, subsecțiunea  Informarea și consultarea populației PUZ /PUD, să ne contactați la nr. de telefon 0254/716 322 int.108 sau să ne trimiteți un e-mail la adresa: info@primariahunedoara.ro
Vă mulțumim pentru implicare și participare!
